PATVIRTINTA

Šiaulių lopšelio-darželio „Gintarėlis“

direktoriaus 2017 m. lapkričio d.

 įsakymu Nr. V-

**ŠIAULIŲ LOPŠELIS-DARŽELIS „GINTARĖLIS“, KODAS 190528240**

**2018-2020 METŲ STRATEGINIS VEIKLOS PLANAS (9)**

**I SKYRIUS**

**VEIKLOS KONTEKSTAS**

**Išorinės aplinkos analizė.**

**Politiniai – teisiniai veiksniai.** Šiaulių lopšelis-darželis „Gintarėlis“ savo veiklą grindžia LR Konstitucija, Vaiko teisių konvencija, LR vaiko teisių apsaugos pagrindų įstatymu, Lietuvos Respublikos švietimo įstatymu, Valstybės pažangos strategija „Lietuva 2030“, Valstybės švietimo strategija 2013-2022 metams ir kitais Lietuvos Respublikos Vyriausybės ir Seimo nutarimais.

Šiaulių lopšelis-darželis „Gintarėlis“ vykdydamas savo veiklą vadovaujasi Lietuvos HN 75:2016, Privalomo ikimokyklinio ir priešmokyklinio ugdymo nustatymo ir skyrimo tvarkos aprašu, Priešmokyklinio ugdymo organizavimo tvarkos aprašu, Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu, Sveikatos priežiūros ikimokyklinio ugdymo įstaigose tvarkos aprašu, Šiaulių miesto strateginiu plėtros planu, patvirtintu Šiaulių miesto savivaldybės tarybos 2016 m. rugpjūčio 25 d. sprendimu Nr. T-325, Šiaulių miesto savivaldybės tarybos sprendimais, Šiaulių miesto savivaldybės administracijos direktoriaus ir Šiaulių miesto savivaldybės administracijos Švietimo, kultūros ir sporto departamento švietimo skyriaus vedėjo įsakymais, Šiaulių lopšelio-darželio „Gintarėlis“ nuostatais ir kitais norminiais dokumentais.

Buhalterinė apskaita tvarkoma vadovaujantis Viešojo sektoriaus apskaitos ir finansinės atskaitomybės standartais, Buhalterinės apskaitos įstatymu, Biudžetinių įstaigų buhalterinės apskaitos organizavimo taisyklėmis, Biudžetinių įstaigų įstatymu, Viešojo sektoriaus atskaitomybės įstatymu ir kitais teisės aktais bei įstaigos vidaus tvarkos aprašais, reglamentuojančiais buhalterinės apskaitos tvarkymą. Apskaita vykdoma vadovaujantis atitinkamais Lietuvos Respublikos įstatymais ir kitais teisės aktais, atitinka statistikos ir sistemos reikalavimus.

**Ekonominiai veiksniai.** Esama šalies ir miesto ekonominė situacija lemia ikimokyklinio ugdymo įstaigos finansavimą. Lopšeliui-darželiui „Gintarėlis“ skiriamos lėšos tik iš dalies tenkina poreikius.Reikalinga pilna įstaigos renovacija (viso pastato šiltinimas, vidaus vandentiekio atnaujinimas, pastato elektrotechnikos atnaujinimas). Grėsmę kelia seni vamzdynai, nuolat sukeliantys avarines situacijas grupių tualetų ir rūsio patalpose. Sena elektros instaliacija. Įstaigos veiklos priežiūrą vykdančios institucijos fiksuoja šiuos trūkumus: grupių bei tualetų patalpose reikalingi remontai, virtuvėje keistinos plautuvės, nelygi pasivaikščiojimo takų danga kieme, kuri kelia grėsmę vaikų saugumui. Nefunkcionalios kiemo erdvės, seni Europos kokybės standartų neatitinkantys lauko įrengimai, aikštelės ir kt. Lėšų stygius neleidžia šalinti minėtų trūkumų.

**Socialiniai veiksniai.** Šeimų gyvenimo kokybę apsprendžia socialiniai-ekonominiai veiksniai. Įstaigoje mažėja socialiai remtinų šeimų: 2015 m.- 2, 2016 m. – 0, 2017 m. – 4. Mažėja socialinės rizikos šeimose augančių vaikų skaičius: 2015 m. - 3, 2016 m. – 2, 2017 m. – 2. Visi įstaigą lankantys vaikai priskiriami Pagrindinei sveikatos grupei.

|  |  |  |  |
| --- | --- | --- | --- |
| **Vaikų profilaktinių patikrų išvados** | **2015-2016 m. m.** | **2016-2017 m. m.** | **2017-2018 m. m.** |
| Sveikų vaikų skaičius (%) | 32 (21%) | 47 (21%) | 54 (32%) |
| Su regos sutrikimais (skaičius) | 35 | 15 | 79 |
| Su nervų sistemos sutrikimais (skaičius) | 20 | 24 | 56 |
| Su endokrininės sistemos ir medžiagų apykaitos sutrikimais (skaičius) | 3 | 4 | 8 |

Nuo 2015 m. rugsėjo 1 d. lopšelyje-darželyje papildomai teikiamos visuomenės sveikatos priežiūros specialisto paslaugos, bendruomenės nariams vykdoma sveikatos edukacinė ir švietėjiška veikla.

Didelis dėmesys skiriamas vaikams, turintiems specialiųjų ugdymosi poreikių. Jų skaičius nuolat auga.

 **Technologiniai veiksniai.** Lopšelyje-darželyje ,,Gintarėlis“ yra multimedijos projektorius, 13 kompiuteriai, trys spausdintuvai, du kopijavimo aparatai, du šviesos stalai, tačiau labai jaučiamas lėšų trūkumas tinkamai IKT bazei įstaigoje sukurti: trūksta kompiuterių, programinės įrangos, interaktyvios lentos, nešiojamų mikrofonų ir nešiojamos multimedijos. Pažangios technologijos ir interaktyvios priemonės ikimokyklinio ugdymo įstaigoje pagerina ugdymo kokybę, modernizuoja ugdymo procesą ir sukuria kokybiškai naujas ugdymo(si) sąlygas.

 **Vidinės aplinkos analizė.**

 **Teisinė bazė.** Darbuotojų veiklą reglamentuoja įstaigos Nuostatai, Darbo tvarkos taisyklės, darbuotojų pareigybės aprašymai, darbuotojų darbo apmokėjimo sistema, darbuotojų veiklos vertinimo tvarkos aprašas ir kiti vidaus dokumentai.

**Organizacinė struktūra.** Lopšelis-darželis „Gintarėlis“ yra bendros paskirties ikimokyklinio ugdymo įstaiga, kurioje veikia 9 grupės: iš jų 2 ankstyvojo amžiaus, 5 ikimokyklinio amžiaus grupės, 1 jungtinė grupė ir 1 priešmokyklinio amžiaus grupė. 8 grupės dirba 10,5 val., viena grupė 12 val. 2017-2018 m. m. vietų skaičius lopšelyje-darželyje-170.

**Žmogiškieji ištekliai.** Lopšelyje-darželyje „Gintarėlis“ yra patvirtinti 37,37 etato, iš jų 18,62- pedagoginio personalo. Dirba 39 darbuotojai: 18 pedagogų, iš jų 7 pedagogai gali dirbti priešmokyklinio ugdymo grupėje, 21 aptarnaujantis personalas.

|  |  |  |  |  |
| --- | --- | --- | --- | --- |
| **Kvalifikacinė kategorija** | **Vadovų vadybinė (III)** | **Metodininkas** | **Vyresnysis auklėtojas** | **Neatestuoti** |
| 18 pedagogų  | 1 direktorius1 direkt. pavad. ugdymui | 3 pedagogai1 priešm. ugd.1 logopedas | 1 muzikos mokyt.8 pedagogai1 logopedas | 3 pedagogai |

Šiuo metu l. e. p. direktoriaus pavaduotoja ugdymui - Regina Kopilovienė. Lopšelyje-darželyje dirba 21 aptarnaujančio personalo darbuotojų: 9 auklėtojų padėjėjos, vyr. virėjas, 2 virėjai, vyr. buhalteris, raštinės vedėjas, maitinimo organizatorius, kiemsargis, ūkio dalies vedėjas, apskaitininkas, 2 darbininkai, valytojas. Dirbančių darbuotojų vidutinis amžius - 46 metai.

**Ugdytiniai***.* 2015 m. - 150 vaikų, 2016 m. - 160 vaikų, 2017 m. – 170 vaikų.

Į mokyklą 2016-2017 m. m. išleisti 26priešmokyklinio amžiaus vaikai.

2017-2018 m. m. įstaigą pradėjo lankyti 170 vaikų, pagal amžių: 1 - 2 m. - 32, 3 m. - 32, 4 m. -39, 5m. - 40, 6 m. - 27. 2017 m. rugsėjo 1 d. priimti 34 nauji vaikai. Eilėje užregistruoti 74 vaikai.

**Planavimo sistema.** Lopšelis-darželis „Gintarėlis” savo veiklą planuoja rengdamas trijų metų strateginį ir metinį veiklos planus. Ankstyvojo, ikimokyklinio ir priešmokyklinio amžiaus vaikų grupių pedagogai rengia metinius ir savaitinius ugdomosios veiklos planus. Įstaigoje rengiama perspektyvinė Mokytojų ir pagalbos mokiniui specialistų (išskyrus psichologus) atestacijos programa 3 metams.

**Finansiniai ištekliai.**

|  |  |  |  |  |
| --- | --- | --- | --- | --- |
| **Finansavimo šaltiniai** **Biudžeto** **metai** | **Savivaldybės biudžetas** **(tūkst. eur.)** | **Mokinio krepšelis (tūkst. eur.)** | **Spec. programa (tūkst. eur.)** | **Paramos lėšos 2% GPM** **(tūkst. eur.)** |
| 2015 m. | 203,6 | 120,4 | 58,9 | 1,0 |
| 2016 m. | 221,3 | 137,3 | 55,0 | 1,6 |
| 2017 m. | 196,9 | 149,2 | 57,9 | 2,2 |

**Ryšių sistema, informacinės ir komunikacinės sistemos.** Lopšelyje-darželyje „Gintarėlis“ informacija pateikiama ir gaunama naudojantis elektroniniu paštu, įkurta internetinė svetainė [www.gintarelis.mir.lt](http://www.gintarelis.mir.lt), įkurta elektroninė dokumentų sistema e.pristatymas. Bendradarbiaujame su Šiaulių miesto Gegužių ir Sandoros progimnazijomis, keičiamės informacija, dalijamės patyrimu vaikų socializacijos, ugdymo srityse. Glaudžiai bendradarbiaujame su Šiaulių Moksleivių namų vaikų klubu „Draugystė", todėl atsirado galimybė efektyviau ir kokybiškiau organizuoti papildomą vaikų ugdymą. Dažnai organizuojame bendrus renginius su Šiaulių lopšeliu-darželiu „Voveraitė", lopšeliu-darželiu „Žilvitis“ ir Logopediniu lopšeliu-darželiu. Aktyviai bendradarbiaujame su Šiaulių miesto savivaldybės viešosios bibliotekos vaikų literatūros skyriumi, atsižvelgiant į abiejų įstaigų bendruomenių narių poreikius bei interesus. Dalyvaujame Lietuvos ikimokyklinio ugdymo įstaigų sambūrio „Gintarėliai“ veikloje. Bendradarbiaujame su Kauno lopšeliu-darželiu „Varpelis“, Šiaulių Kultūros centru, Šiaulių „Saulės“ pradine mokykla, Šiaulių miesto savivaldybe, Šiaulių miesto švietimo centru, Šiaulių miesto Pedagogine psichologine tarnyba, Šiaulių miesto bendruomeniniais „Šeimos namais“.

**Vidaus darbo kontrolė.** Lopšelyje-darželyje „Gintarėlis“ vykdoma ugdomosios veiklos priežiūra, įstaigos veiklos kokybės vidaus vertinimas, pildomas įstaigos veiklos savianalizės protokolas. GHPT viešojo maitinimo įmonių vidaus auditą maisto bloke kasmet atlieka lopšelio-darželio direktoriaus įsakymu skiriama komisija. Įstaigos finansinę veiklą kontroliuoja Valstybės kontrolės įgaliotos institucijos ir Šiaulių miesto savivaldybės įgalioti asmenys.

Lopšelio-darželio veiklą nustatyta tvarka. prižiūri Šiaulių miesto savivaldybės administracijos Švietimo skyrius Bendrosios švietimo politikos vykdymą prižiūri Švietimo ir mokslo ministerija.

**SSGG ANALIZĖ**

|  |  |
| --- | --- |
| **Stiprybės** | **Silpnybės** |
| * Jauki, estetiška, svetinga, bendruomenės poreikius tenkinanti lopšelio-darželio aplinka. Pakeista tvora ir stogo danga. Atnaujintos koridoriaus sienos, pakabinti nauji stendai, pakeistos grindys, kabinetų durys, įrengta liuminescencinė apšvietimo sistema, suremontuotas ūkio dalies vedėjos kabinetas, nupirkti nauji baldai.
* Iš dalies atnaujintas aikštynas, nupirktas lauko vaikų žaidimo aikštelės įrenginys, įrengtas sveikatinimo takelis.
* Įsigijus 6 kompiuterius, pagerėjo pedagogų darbo kokybė.
* Demokratiški, savitarpio pagarba grindžiami bendruomenės narių santykiai.
* Glaudus bendradarbiavimas su socialiniais partneriais.
* Kūrybiškas, iniciatyvus komandinis darbas ugdymo procese.
* Papildomo ugdymo organizavimas, bendradarbiaujant su Moksleivių namų vaikų klubu „Draugystė“.
* Aktyvus vaikų tėvų dalyvavimas įstaigos veikloje.
 | * Reikalinga pilna įstaigos renovacija (viso pastato šiltinimas, vidaus vandentiekio ir nuotekų, pastato elektros instaliacijos atnaujinimas).
* Nepakankamai užtikrintos higieninės sąlygos (neatnaujintos prausyklos, tualetai).
* Nesaugi lauko aplinka (aikštelių, pasivaikščiojimo takų danga, lauko įrengimai).
* Nesudarytos palankios sąlygos organizuoti lauke vaikų veiklą.
* Nepakankamas pedagogų kompiuterinis raštingumas ir modernių ugdymo priemonių taikymas.
* Lėšų trūkumas tinkamai IKT bazei įstaigoje sukurti.
 |
| **Galimybės** | **Grėsmės** |
| * Rengti ir įgyvendinti sveikatos stiprinimo, sveikos gyvensenos įgūdžių formavimo projektus.
* Plėtoti sveikatinimo švietėjišką veiklą, bendradarbiaujant su VSB, įtraukiant ugdytinių tėvus.

Gerinti ugdymo(si) kokybę, tobulinant pedagogų kompetenciją, kvalifikacijos tobulinimo renginiuose, vykdant nuolatinę ir sistemingą refleksiją ir stebėseną.* Plėtoti bendradarbiavimą su socialiniais partneriais, ieškant naujų pagalbos vaikui ir šeimai būdų įvairovės.
* Skatinti neformaliojo švietimo paslaugų plėtrą.
* Stiprinti prevencinių priemonių įgyvendinimą, įtraukiant daugiau bendruomenių narių.
* Plėtoti vaikų emocinių ir socialinių kompetencijų ugdymą.
* Rengti investicinius projektus pastato ir patalpų renovavimui, pastato elektrotechnikos tinklų atnaujinimui, vidaus vandentiekio ir nuotekų sistemos renovacijai, aikštyno, takų dangos atnaujinimui.
* Pritraukti 2% GPM, paramos ir labdaros lėšas.
* Atnaujinti edukacines aplinkas, racionaliai paskirstant lėšas, atlikus poreikio analizę.
 | * Įstaigoje trūksta specialistų: spec. pedagogo ir soc. darbuotojo, neužtikrinimas vaikų poreikių tenkinimas.
* Įstaigos veiklos kokybės įsivertinimo metodikos netobulumas neužtikrina galimybės, numatyti tikslus, uždavinius, įstaigos veiklos kokybei gerinti, objektyviai įvertinti įstaigos veiklą.
* Maži pedagogų ir aptarnaujančio personalo atlyginimai neskatina jų savišvietos, motyvacijos dirbti kūrybiškiau, mažina darbuotojų psichologinį saugumą.
* Blogėjanti pastato būklė, lėti ikimokyklinio ugdymo įstaigų renovacijos tempai, kenkia įstaigos įvaizdžiui, neužtikrina bendruomenės narių saugumo.
* Pasenę, nepatrauklūs lauko įrengimai, nesaugūs pasivaikščiojimo takai, aikštyno danga, netenkina vaikų judėjimo poreikių, didina traumų, nelaimingų atsitikimų riziką.
 |

**STRATEGINIS TIKSLAS**

**PAGERINTI ŠVIETIMO PASLAUGŲ KOKYBĘ IR PADIDINTI JŲ IR MIESTO BENDRUOMENĖS POREIKIŲ ATITIKIMĄ.**

Siekiama vykdyti ikimokyklinį ir priešmokyklinį ugdymą, sudarant sąlygas ugdymo turinio kaitai. Užtikrinti sveikas ir saugias ugdymosi sąlygas, skatinant gilesnį vaiko pažinimą, taikant įvairesnius būdus jo poreikiams išsiaiškinti ir tenkinti.

**Įgyvendinant šį strateginį tikslą, vykdoma programa.**

Šiaulių miesto lopšelio-darželio „Gintarėlis“ „Švietimo prieinamumo ir kokybės užtikrinimo programa“. (Kodas 09).

1. **TIKSLAS**. **Ikimokyklinio ir priešmokyklinio ugdymo poreikių tenkinimas. (**Kodas 01).

Ikimokyklinio ugdymo paskirtis - padėti vaikui tenkinti prigimtinius, kultūros, etninius, socialinius, pažintinius poreikius, pasirengti sėkmingam mokymuisi mokykloje. Ikimokyklinio amžiaus vaikų ugdymo procesas organizuojamas vadovaujantis lopšelio-darželio „Gintarėlis“ ikimokyklinio ugdymo programa „Vaikystės labirintais“, 2012 m. (šiuo metu programa rengiama).

Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

Priešmokyklinio amžiaus vaikai ugdomi įgyvendinant „Priešmokyklinio ugdymo bendrąją programą“, 2014 m.

| **Rezultato vertinimo kriterijaus pavadinimas ir** **mato vienetas** | **2017-ųjų metų** | **2018-ųjų****metų** | **2019-ųjų****metų** | **2020-ųjų****metų** |
| --- | --- | --- | --- | --- |
| **01.01.Vykdyti ikimokyklinį ir priešmokyklinį ugdymą.** |
| 01.01.01. Gilesnio vaiko pažinimo skatinimas ir įvairesnių būdų jo poreikiams išsiaiškinti taikymas ikimokyklinio ir priešmokyklinio ugdymo grupėse. | 9 | 9 | 9 | 9 |
| * 1. 01.01. 02. Vaikų emocinių ir socialinių kompetencijų ugdymo plėtojimas ikimokyklinio ir priešmokyklinio ugdymo grupėse.
 | 9 | 9 | 9 | 9 |
| **01.02.Sudaryti sąlygas ugdymo(si) kokybei gerinti.** |
| 01.02.01.Prevencinių priemonių įgyvendinimo stiprinimas, įtraukiant daugiau bendruomenių narių. (Grupių skaičius). | 9 | 9 | 9 | 9 |
| 01.02.02. Neformaliojo švietimo paslaugų plėtimas. (Grupių skaičius). | 9 | 9 | 9 | 9 |
| 01.02.03. Grupių ugdomųjų aplinkų atnaujinimas (Grupių skaičius). | 1 | 2 | 1 | 1 |
| 01.02.04. Vaikų pažintinė veikla ir IKT priemonių naudojimas (Grupių skaičius). | 9 | 9 | 9 | 9 |
| **01.03.Tobulinti darbuotojų kvalifikaciją.** |
| 01.03.01.Dalyvavimas seminaruose, konferencijose, metodinėse dienose, pleneruose ir kt. . (Darbuotojų skaičius). | 24 | 24 | 25 | 25 |

**Tikslą įgyvendinantys uždaviniai ir priemonės:**

**01.01.Vykdyti ikimokyklinį ir priešmokyklinį ugdymą.**

01.01.01. Skatinti gilesnį vaiko pažinimą ir taikyti įvairesnius būdus jo poreikiams išsiaiškinti ikimokyklinėse ir priešmokyklinio ugdymo grupėse.

01.01.02. Plėtoti vaikų emocinių ir socialinių kompetencijų ugdymą įvairaus amžiaus grupėse.

**01.02. Sudaryti sąlygas ugdymo(si) kokybei gerinti.**

01.02.01. Gerinti prevencinių priemonių įgyvendinimą, įtraukiant daugiau bendruomenės narių.

01.02.02. Didinti neformaliojo švietimo paslaugų įvairovę.

01.02.03. Atnaujinti grupių ugdymo(si) aplinkas.

01.02.04. Organizuoti vaikų pažintinę veiklą ir naudoti IKT priemones.

**01.03. Kelti pedagogų kvalifikaciją.**

01.03.01. Dalyvauti seminaruose, konferencijose, metodinėse dienose, pleneruose ir kt..

 Lopšelis-darželis „Gintarėlis“ formuoja ir įgyvendina ugdymo turinį pagal ikimokyklinio ir priešmokyklinio ugdymo(si) programas, atsižvelgiant į ugdytinių gebėjimus, poreikius, galias, tėvų lūkesčius. Kūrybingai parenkant skirtingus ugdymo būdus, metodus, ugdymo priemones, pedagogai perduoda tautos tradicijas, papročius, ugdo socialinius įgūdžius, teikia specialiąją pedagoginę ir švietimo pagalbą vaikui, šeimai. Individualūs vaikų poreikiai, gebėjimai ugdomi papildomos veiklos būreliuose. Siekiant kokybiškai įgyvendinti ugdymo programas, būtina nuolat tobulinti darbuotojų kvalifikaciją.

 Užtikrinant kokybišką priešmokyklinį ir ikimokyklinį ugdymą, būtina efektyviai ir tikslingai naudoti savivaldybės biudžeto, tikslines Lietuvos Respublikos Vyriausybės Mokinio krepšelio lėšas ir paramos lėšas.

Gaunamas lėšas panaudosime modernių, patrauklių ugdymo priemonių, pažintinės, grožinės literatūros įsigijimui. Ikimokyklinio ir priešmokyklinio ugdymo grupių vaikams organizuosime pažintines išvykas ir edukacines valandėles Šiaulių mieste ir rajone.

Numatoma ir toliau tobulinti ugdymo(si) sąlygas grupėse: pirkti vaikiškas lovytes, čiužinius, patalynę.

Pritaikant naujausius ugdymo(si) būdus, informacijos perdavimo galimybes, sieksime aprūpinti pedagogus IKT priemonėmis, sudarysime sąlygas lankyti kompiuterinio raštingumo kursus, prisijungsime prie elektroninės sistemos „Mūsų darželis“. Planuojame įsigyti 3 personalinius kompiuterius su programine įranga ir interaktyviąją lentą, nešiojamą multimediją.

 **2. TIKSLAS. Lopšelio-darželio „Gintarėlis“ materialinės ir techninės bazės stiprinimas. (**Kodas 02).

Vadovaujantis švietimo ir mokslo ministro patvirtintais Švietimo aprūpinimo standartais ir kitais teisės aktais, lopšelyje-darželyje kuriama sveika, saugi, higienos normas atitinkanti ugdymo(si) ir darbo aplinka.

| **Rezultato vertinimo kriterijaus pavadinimas ir mato vienetas** | **2017-ųjų metų** | **2018-ųjų** **metų** | **2019-ųjų** **metų** | **2020-ųjų****metų** |
| --- | --- | --- | --- | --- |
| **02.01.Tobulinti higienines sąlygas grupėse.** |
| 02.01. 01.Grupių patalpų atnaujinimas. (Grupių skaičius). | 1 | 2 | 2 | 2 |
| 02.01. 02.Prausyklų ir tualetų atnaujinimas (Grupių skaičius). | 1 | 2 | 2 | 2 |
| 02.01.03. Virtuvės įrangos atnaujinimas  | - | 1 | 1 | 1 |
| **02.02. Įsigyti kompiuterių programinės įrangos ir muzikos instrumentų.** |
| 02.02.01. Kompiuterių, spausdintuvų įsigijimas su programine įranga (vnt.). | 6 | 2 | 2 | 2 |
| 02.02.02. Muzikos instrumentų ir kt. įrangos įsigijimas (vnt.). | 1 | 2 | 2 | 2 |
| **02.03. Gerinti lopšelio-darželio „Gintarėlis“ aplinkos sąlygas.** |
| 02.03.01. Lauko tvoros pakeitimas. (m²)  | 1556 | - | - | - |
| 02.03.02. Pastato išorės atnaujinimas (stogo ir fasado) (m²)  | 1462 | 3560 | - | - |
| 02.03.03. Kanalizacijos vamzdyno keitimas (m). | - | 64 | 64 | 64 |
| 02.03.04. Elektros instaliacijos atnaujinimas (m). | - | 300 | 500 | 500 |
| 02.03.05. Pasivaikščiojimo takų, asfalto dangų keitimas. (m²) | - | 200 |  1000 | 1000 |
| 02.03.06. Žaidimo aikštelių modernizavimas, lauko įrenginių įsigijimas. (vnt.). | 1 | 1 | 1 | 1 |

**02.02. Tikslą įgyvendinantys uždaviniai ir priemonės:**

**02.01. Tobulinti higienines sąlygas grupėse.**

02.01.01. Atnaujinti grupių patalpas.

02.01.02. Atnaujinti prausyklas ir tualetus.

02.01.03. Atnaujinti virtuvės įrangą.

**02.02. Įsigyti kompiuterių ir muzikos instrumentų.**

02.02.01. Įsigytikompiuterių su programine įranga ir spausdintuvų.

02.02.02. Įsigytimuzikos instrumentų ir kitos įrangos.

**02.03. Gerinti lopšelio-darželio „Gintarėlis“ aplinkos sąlygas.**

02.03.02. Atnaujinti pastato išorę.

02.03.03. Pakeisti kanalizacijos vamzdyną.

02.03.04. Atnaujinti elektros instaliaciją.

02.03.05. Pakeisti pasivaikščiojimo takų, asfalto dangas.

02.03.06. Įsigyti lauko įrenginių, modernizuoti žaidimų aikšteles.

Lopšelis-darželis funkcionuoja 43 metus, pastatas nebuvo renovuotas, neatliktas kapitalinis remontas. Būtinas fasado, cokolio, elektros instaliacijos atnaujinimas, vidaus vandentiekio ir nuotekų sistemos keitimas. Nefunkcionalios kiemo erdvės, seni Europos kokybės standartų neatitinkantys lauko įrengimai ir aikštelės.

Higienos normos reikalavimų neatitinka grupių prausyklos, tualetai, todėl numatoma nuosekliai skirti lėšas 2 grupių prausyklų bei tualetų remontui.

Kuriant jaukias, estetiškas edukacines aplinkas, numatoma atnaujinti baldus (stalus, kėdutes, žaislų lentynas, vaikiškas lovytes) grupėse.

Tobulinant darbuotojų darbo sąlygas, planuojame įsigyti: 3 personalinius kompiuterius, 2 spausdintuvus.

Būtina gerinti ugdymo(si) sąlygas lauko erdvėse. Ištrupėjusios pasivaikščiojimo takų plytelės kelia grėsmę vaikų saugumui.

Seni, nepatrauklūs lauko įrenginiai netenkina vaikų judėjimo poreikių, todėl numatoma juos keisti naujais.

Uždavinių įgyvendinimą lemia finansavimas, efektyviai naudojant savivaldybės biudžeto, Mokinio krepšelio ir paramos lėšas.

 Veiklos plano priedai

2018-2020-ųjų metų veiklos plano tikslų, uždavinių, priemonių, priemonių išlaidų ir produkto kriterijų suvestinė tūkst. eur (1c forma).

Bendras lėšų poreikis ir numatomi finansavimo šaltiniai tūkst. eur (1c/1 forma).

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SUDERINTA SUDERINTA

Šiaulių lopšelio-darželio „Gintarėlis“ L. e. Šiaulių miesto savivaldybės administracijos

tarybos pirmininkė Švietimo, kultūros ir sporto departamento

 Švietimo skyriaus vedėjo pareigas

Sofija Ulienė Rimas Marcinkus

2017-12- 2017-12-